Številka: 013-27/2023/1

Datum: 21.3.2023

Ministrstvo za vzgojo in izobraževanje objavlja

**JAVNI POZIV**

**za kandidiranje strokovnjakov/-inj s področja vzgoje in izobraževanja za člane/-ice strokovnih svetov Vlade Republike Slovenije**

Za odločanje o strokovnih zadevah na posameznih področjih vzgoje in izobraževanja ter za strokovno pomoč pri sprejemanju odločitev in pri pripravi predpisov je v skladu z 22. členom Zakona o organizaciji in financiranju vzgoje in izobraževanja (Uradni list RS, št. 16/07 – uradno

prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 –

ZPCP-2D, 47/15, 46/16, 49/16 – popr., 25/17 – ZVaj, [123/21](http://www.uradni-list.si/1/objava.jsp?sop=2021-01-2629), [172/21](http://www.uradni-list.si/1/objava.jsp?sop=2021-01-3352), [207/21](http://www.uradni-list.si/1/objava.jsp?sop=2021-01-4285), [105/22 - ZZNŠPP](https://www.tax-fin-lex.si/Dokument/Podrobnosti?rootEntityId=ff1b0a7f-f02b-4e9d-ba9d-648beaddd0c1), [141/22](https://www.tax-fin-lex.si/Dokument/Podrobnosti?rootEntityId=5462e166-5d22-417b-8c79-3492037f26d5) in [158/22 - ZDoh-2AA](https://www.tax-fin-lex.si/Dokument/Podrobnosti?rootEntityId=d5f4d9fb-5aac-4601-aa88-05cd36c58e8d)) Vlada Republike Slovenije ustanovila naslednje strokovne svete:

* Strokovni svet Republike Slovenije za splošno izobraževanje,
* Strokovni svet Republike Slovenije za poklicno in strokovno izobraževanje in
* Strokovni svet Republike Slovenije za izobraževanje odraslih.

**Strokovni svet Republike Slovenije za splošno izobraževanje** ima predsednika in šestindvajset članov. Vlada imenuje šestnajst članov izmed strokovnjakov s področja predšolske vzgoje, osnovnošolskega izobraževanja in splošnega srednjega izobraževanja, deset pa izmed strokovnjakov s področja humanistike, družbenih ved, naravoslovja, tehnike in umetniških disciplin, od tega devet na predlog univerz in enega na predlog samostojnih visokošolskih zavodov.

Vsaj ena četrtina članov mora biti strokovnih delavcev vrtcev in šol ter zavodov za vzgojo in izobraževanje otrok in mladostnikov s posebnimi potrebami, ki jih imenuje vlada na predlog strokovnih združenj in društev strokovnih delavcev s področja humanistike, družbenih ved, naravoslovja, tehnike, umetniških disciplin in s področja šolske medicine ter po en predstavnik italijanske in madžarske narodne skupnosti.

Predstavnika italijanske in madžarske narodne skupnosti predlagata narodni skupnosti.

**Strokovni svet Republike Slovenije za poklicno in strokovno izobraževanje** ima predsednika in štirinajst članov. Vlada jih imenuje izmed uveljavljenih strokovnjakov s področja poklicnega oziroma strokovnega izobraževanja, in sicer:

- pet na predlog ministrstev, od tega dva na predlog ministrstva, pristojnega za šolstvo,

- pet na predlog pristojnih zbornic in

- štiri na predlog sindikatov.

Najmanj ena tretjina članov mora biti strokovnih delavcev poklicnih, srednjih in višjih strokovnih

šol.

**Strokovni svet Republike Slovenije za izobraževanje odraslih** ima predsednika in štirinajst

članov. Vlada jih imenuje izmed uveljavljenih strokovnjakov s področja izobraževanja odraslih,

in sicer:

- štiri na predlog ministrstev,

- tri na predlog pristojnih zbornic,

- tri na predlog sindikatov,

- dva na predlog skupnosti javnih zavodov za izobraževanje odraslih in

- dva na predlog drugih organizacij za izobraževanje odraslih in njihovih skupnosti.

Mandat članov je šest let in so lahko ponovno imenovani.

Ker bo približno polovici imenovanih članov/-ic v vseh treh strokovnih svetih v mesecu juliju 2023 potekel mandat, vključno s članom Strokovnega sveta za splošno izobraževanje, ki je predstavnik italijanske narodne skupnosti, pozivamo predlagatelje, da posredujejo svoje predloge za člane/-ice omenjenih strokovnih svetov.

Predlogi morajo vsebovati:

- podpisano izjavo predlagatelja kandidata z utemeljitvijo, zakaj je predlagani kandidat/-ka primeren/-na za člana/-ico strokovnega sveta (Priloga I),

- življenjepis na Europass obrazcu (Priloga II), iz katerega naj bo razvidno strokovno področje ter s katero ravnjo izobraževalnega sistema se (je) predlagani strokovnjak/-inja pretežno ukvarjal/-a,

- podpisan obrazec soglasje h kandidaturi:

* za Strokovni svet za splošno izobraževanje (Priloga III)
* za Strokovni svet za srednje in poklicno izobraževanje (Priloga IV)
* za Strokovni svet za izobraževanje odraslih (Priloga V).

Soglasje h kandidaturi vsebuje tudi dovoljenje za obdelavo in uporabo osebnih podatkov, v skladu z namenom in v zvezi s postopkom imenovanja kot je to opredeljeno v Prilogi VI.

V kolikor predlagatelj predlaga kandidata/-ko v različne strokovne svete predloži za vsak strokovni svet posamično vlogo.

Predloge s pripisom **»strokovni svet za.……– javni poziv št. 013-27/2023«** (z obvezno navedbo strokovnega sveta za katerega je kandidatura oddana) posredujte najkasneje do 17.4.2023 na naslov Ministrstvo za vzgojo in izobraževanje, Urad za razvoj in kakovost izobraževanja, Masarykova cesta 16, 1000 Ljubljana. Rok za oddajo predlogov se lahko podaljša. Navedeno se objavi na spletni strani ministrstva: [Javne objave Ministrstva za vzgojo in izobraževanje | GOV.SI](https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/). Za pisno obliko prijave se šteje tudi elektronska oblika, poslana na elektronski naslov: gp.mvi@gov.si, pri čemer veljavnost prijave ni pogojena z elektronskim podpisom. Pri oddaji vloge v elektronski obliki morajo biti Priloga I ter Priloga III, Priloga IV ali Priloga V obvezno podpisani (lastnoročno/ elektronsko).

Za morebitne dodatne informacije se lahko kandidati obrnejo na Kristino Kaučič, tel. št. 01 400

5755 vsak delovni dan od 9.30 do 10.30 ure.

Vsi pravočasno prejeti in popolni predlogi strokovnjakov/-inj, ki jih bo ministrstvo prejelo na podlagi javnega poziva, št. 013-27/2023 z dne 21.3.2023, bodo upoštevani pri izboru kandidatov/-k za člane/-ice posameznih strokovnih svetov. V postopku javnega poziva ni možnosti vlaganja pravnih sredstev.

dr. Darjo Felda

 MINISTER